cyanic-selkie/wikianc huggingface dataset:
Da capo
da capo er et opprinnelig italiensk musikkuttrykk som betyr fra begynnelsen (ordrett: fra hodet), og er ofte angitt i notene med forkortelsen D.C. Det forteller at orkestret eller solisten skal spille notene om igjen fra begynnelsen av satsen eller temaet, eller alternativt fra det punkt komponisten viser til, som for eksempel Menuet da capo (spill menuetten om fra begynnelsen). Da Capo al fine (D.C. al fine) betyr: gjenta fra begynnelsen, til anmerkningen fine i notebladet. Da Capo al coda (D.C. al Coda): gjenta fra begynnelsen og til anmerket sted, spill deretter avslutningen (Coda).
Referanser
Da capo
Tørrmarksmåblomsterflue
Tørrmarksmåblomsterflue (Pelecocera tricincta)) er eneste art i slekten Pelecocera, en gruppe av fluer som tilhører familien blomsterfluer (Syrphidae).
Utseende
En liten (4-7 mm), svart blomsterflue med gule flekker. Arten kjennes lettest på antennen. Det tredje leddet er uvanlig stort, mer eller mindre trekantet hos hannen, oransje på farge med en kort, tykk antennebørste som er festet i det ene hjørnet. Den kan ellers ligne mye på slekten Platycheirus, Melanostoma (selv om den ikke er beslektet med noen av dem) og på den nærtbeslektede slekten Chamaesyrphus. Kroppen er blankt svart med gråpudrete skuldre og tre par omtrent kvadratiske, gule flekker på bakkroppen. Flekkene i hvert par kan være smalt forbundet med hverandre ved framkanten. Beina er mest gule, men lårene og leggene har en svart ring. Vingene er svakt røykfargede, med et lysbrunt vingemerke.
Levevis
Tørrmarksmåblomsterflue forekommer i tørr og glissen furuskog, i åpne lyngmarker og i sanddyner som er tilgrodd med unge furuer, men også til en viss grad i våtere biotoper som myrer. Artens biologi er for øvrig ukjent. Arten kan påvirkes av gjengroing, beiting, tråkk og ferdsel, og dessuten annen arealpåvirkning ettersom arten forekommer i kystnære strøk med stort press på arealbruk. Den holder seg lavt over bakken. Den besøker gjerne ulike lave blomster, og de voksne fluene flyr i mai-august. For øvrig er biologien ukjent.
Utbredelse
Tørrmarksmåblomsterflue er kjent fra 30 lokaliteter i Norge; arten finnes på begge sider av Oslofjorden og ned til Sørlandet. Fra Rogaland og Vestland foreligger kun gamle funn, og arten har muligens forsvunnet her. Det er en hovedvekt av funn rundt Kristiansand. I våre naboland finnes arten sjeldent og lokalt i Sverige, Finland og Danmark. Arten finnes ellers i nesten hele Europa, inkludert Sør-England, Spania, Italia og Nord-Balkan. Den finnes videre østover gjennom Sibir til Baikal-regionen og i Kaukasus (Bartsch mfl. 2009).
Rødlistevurdering
Kjent utbredelsesområde er i overkant av 73.000 km2. Minimumsestimat er satt til 20.000 km2, som tilsvarer at arten kan ha forsvunnet fra Rogaland og Vestland fylker. Maksimumsestimat er satt til 84.000 km2, som tilsvarer cirka 15 % økning i utbredelse basert på en mulig ukjent forekomst lenger nord eller nordøst. Beregnet utbredelsesområde er da 39.200 km2. Kjent forekomstareal er 30 lokaliteter (120 km2). Minimumsestimat er satt til 80 km2, som tilsvarer at arten har forsvunnet fra 33 % av lokalitetene. Maksimum forekomstareal er satt til 20x kjent forekomstareal = 2.400 km2. Sistnevnte begrunnes i at arten er fåtallig, lite iøynefallende og dermed trolig er oversett. Beregnet forekomstareal er da 776 km2.
Det antas at artens utbredelse er kraftig fragmentert, fordi habitattypen med glissen tørr furuskog og lyngmark i tilstrekkelig størrelse for å opprettholde en bestand av arten har begrenset og spredt utbredelse. Arten antas videre å ha begrenset spredningsevne på grunn av liten størrelse og bestanden kan dermed lett fragmenteres. I tillegg er habitattypen utsatt for pågående nedgang i kvalitet og/eller areal pga. utbygging, rekreasjon, skogbruk, gjengroing og annen arealpåvirkning. Det vurderes også at arten har en nedgang i utbredelse og forekomstareal, spesielt i Rogaland og Vestland.
Til slutt rapporteres at arten kan ha ekstreme bestandsfluktuasjoner fra år til år, noe som vurderes å øke sjansen for at arten er utsatt for lokal utdøing. Årsaken til disse bestandsfluktuasjoner er ikke kjent.
Tørrmarksmåblomsterflue er derfor vurdert som Sårbar (VU) i 2021 fordi arten har et lite utbredelsesområde og forekomstareal, bestanden er kraftig fragmentert og arten er utsatt for pågående nedgang i utbredelsesområde, forekomstareal og kvalitet og/eller areal av leveområdene. Dessuten er arten påvirket av ekstreme bestandsfluktuasjoner relatert til antall reproduksjonsdyktige individer
Gina Nixon
Gina Nixon (født 16. april 1972) er en sørafrikansk terrengsyklist.
Sverige under Vinter-OL 2006
Sverige under Vinter-OL 2006. Ethundreogseks sportsutøvere, sekstitre menn og førtittre kvinner fra Sverige deltok i ni sporter, alpint, curling, freestyle, ishockey, kunstløp, langrenn, hurtigløp på skøyter, snøbrett og skiskyting under Vinter-OL 2006 i Torino i Italia. Sverige ble sjette beste nasjon med sju gull-, to sølv- og fem bronsemedaljer. Alpinisten Anja Pärson var Sveriges flaggbærer under åpningsseremonien.
Arken
Arken kan vise til:
Poprad-Tatry ATP Challenger Tour
Poprad-Tatry ATP Challenger Tour er en profesjonell tennisturnering for menn som blir spilt på grus. Den er en del av Challenger-touren, og ble opprettet i 2015.
Den blir spilt hvert år i Poprad i Slovakia.
Gammarus frater
Gammarus frater er en art i slekten Gammarus innenfor familien Gammaridae, av ordenen Gammaridea - som inngår i gruppen av amfipoder.
Den er ikke funnet i norske farvann eller i nordlige Atlanterhavet.
Félix Goblet d’Alviella
Félix A. Goblet d'Alviella (født 26. mai 1884 i Ixelles i Belgia, død 7. februar 1957 i Brussel) var en belgisk fekter som deltok i de olympiske leker 1920 i Antwerpen og 1924 i Paris.
Goblet d'Alviella vant en olympisk sølvmedalje i fekting under Sommer-OL 1920 i Antwerpen. Han var med på det belgiske laget i som kom på andreplass, bak Italia, i lagkonkurransen i kårde.
Pål Berrefjord
Pål Oddvar Milford Berrefjord (født 11. april 1977 i Bergen) er en norsk musiker, journalist og tidligere politiker (Ap).
Han har studiekompetanse fra Bergen katedralskole fra 1996 og studier i blant annet sosiologi og administrasjons- og organisasjonsvitenskap fra Universitetet i Bergen. Berrefjord har vært sportsjournalist i Bergensavisen, konsulent i GBM Partners AS, prosjektleder i Offshore Media Group AS og involvert i arrangementsselskaper i kultursektoren.
Han var leder i AUF i Hordaland 1997–1999, medlem av AUFs sentralstyre 1998–1999, politisk rådgiver for statsråd Grete Knudsen i Nærings- og handelsdepartementet 2000–2001 og 2. vararepresentant til Stortinget fra Hordaland 2001–2005.
Fono mo te Malo Fakaauau
Fono mo te Malo Fakaauau (engelsk: Council for the Ongoing Government) er Tokelaus regjering.
Fono mo te Malo Fakaauau ble til i 2004, da et råd ble utvidet og omdannet til en regjering. Regjeringen har seks medlemmer, bestående av to medlemmer fra hver av atollene i Tokelau, Atafu, Nukunonu og Fakaofo. Den som er faipule (utsending) eller pulenuku (ordfører) på atollene, er i kraft av disse posisjonene regjeringsmedlemmer. Regjeringen ledes av en førsteminister, kalt ulu eller Ulu o Tokelau, med funksjonstid på ett år. Vervet går på omgang mellom de tre som er faipule.
Faipulene og pulenukuene er også medlemmer av nasjonalforsamlingen, Fono Fakamua.
Zhanyi
Zhanyi (kinesisk: 沾益县; pinyin:  Zhānyì Xiàn) er et fylke i provinsen Yunnan i Folkerepublikken Kina. Det ligger i byprefekturet Qujing.
Befolkningen var på 374,709 innbyggere i 1999.
Samferdsel
Kinas riksvei 320 går gjennom området. Den begynner i Shanghai og løper sørvestover til grensen mellom provinsen Yunnan og Burma. Underveis er den innom blant annet Hangzhou, Nanchang, Guiyang, Kunming og Dali.
Kinas riksvei 326 løper gjennom området. Den begynner i Xiushan i Chongqing og går mot provinsen Guizhou, og ender i Hekou i Yunnan, ved grensen til Vietnam og den vietnamesiske byen Lao Cai.
Typhoon TLP
Den ble installert i september 2000 og startet produksjonen av olje 28. juli 2001. Den sto på 640 meters vanndyp.
Typhoon var av typen Seastar. Den hadde et stort sylindrisk skaft som holdt oppe dekket. Under havflaten var det tre ukragerkonstruksjoner – horisontale utstikkende pongtonger.
Ytterst på hver pongtong var det festet to strekkstag. Strekkstagene var levert av Aker. Det var sylindriske stålrør. De var oppdiftsmessig nøytrale, som betyr at oppdriften på innsiden av strekkstagene var like stor som vekten av stålrørene. Strekkstagene var festet til pæler som var rammet ned i havbunnen.
Havariet
I forkant av orkanen Rita ble plattformen evakuert, og hele mannskapet fraktet til land med helikoper. Da de kom tilbake etter at orkanen var over fant de ikke plattformen igjen der den skulle være. Etter en stunds leting ble den funnet flytende opp ned et godt stykke unna opprinnelig posisjon.
Klokka 06.02 lokal tid 23. september 2005, begynte begynte nødpeilesenderen på livbåt ​​2 å sende. Klokka 06.27 begynte nødpeilesenderen i livbåt 1 å sende. Sendingene indikert omtrentlig tidspunkt for kantring. Værforholdene på dette tidspunktet var en times middelvind 23 m/s i 266 grader retning fra nord, signifikant bølgehøyde 13,3m i 288 graders retning fra nord, peak bølgeperiode 14,4 sekunder og strømhastigheten 1,5 m/s i overflaten i 349 graders retning fra nord.
Etter orkanen ble flere halvnedsenkbar plattform der ankerlinene hadde røket, og som hadde vært i fri drift i området mistenkt som årsaken til ulykken. Det var ikke noen kollisjonsskader på noen av plattformene, og GPS-signaler tydet også på at det ikke var noen kollisjon.
Hovedårsaken var trolig svikt i ett eller to strekkstag i ett av hjørnene. Det var i koblingen mellom strekkstaget og pælen 1 og 2. Det er ikke enighet mellom de ulike leverandørene om nøyaktig hvilke del som sviktet først. Konklusjonen ble støttet av skadeomfanget, metallurgiske analyser av fra festene ved pælene med plastisk deformasjon og deformert overflater. Svikt i forankringssystemet på pongtongen førte til rotasjon rundt senteraksen og til omfattende skader på flammetårnet og livbåt 2. Disse komponentene ble plassert på yttersiden av dekket.
Anbefalinger fra granskingen
MMS hadde to anbefalinger videre:
Riiser-Larsenhalvøya
Riiser-Larsenhalvøya er en stor halvøy som utgjør vestsiden av Lützow-Holmbukta i Dronning Maud Land i Antarktis. Vestvika på vestsiden av Riiser-Larsenhalvøya markerer skillet mellom Prinsesse Ragnhild Kyst og Prins Harald Kyst.
Riiser-Larsenhalvøya er navngitt etter kaptein Hjalmar Riiser-Larsen som oppdaget halvøya på en flyrekognosering i løpet av Norvegia-ekspedisjonen 21. februar 1931.
Peter Christensen
Peter Christensen (født 21. juni 1893 i Starup i Danmark, død 6. september 1944 på Trandumskogen) var en dansk blikkenslager og tøffelprodusent, bosatt i Norge. Under krigen var han aktiv i den norske motstandsbevegelsen, og sentral i arbeidet med den illegale pressen.
Christensen holdt til på Høybråten i Oslo, der han drev tøffelproduksjon i underetasjen i villaen sin. Ved siden av tøffelfabrikken hadde Norges Kommunistiske Parti etablert et hemmelig trykkeri. Blant de illegale trykksakene som ble produsert der var NKPs aviser Norsk Ungdom og Den norske kvinne.
10. juni 1943 klarte Gestapo å spore opp trykkeriet. Christensen ble arrestert og året etter skutt på Trandum. Også hans kone Marthe og datter Erna ble arrestert. De satt på Bredtvedt og Grini til de ble satt fri før krigens slutt.
Giorgos Fattas
Giorgos Fattas (født 11. desember 1985) er en kypriotisk terrengsyklist.
Hypocaccus
Hypocaccus er en gruppe av (slekt) av biller som tilhører familien stumpbiller (Histeridae).
Utseende
Små til middelsstore, tettbygde, oftest svarte stumpbiller. Kroppen er gjerne rundet og litt hvelvet. Gruppen kan kjennes på at dekkvingenes midparti er slett uten punkstriper, ofte speilblankt.
Levevis
En god del av artene er knyttet til sanddyner der de graver i sanden. Disse billene er (i alle fall for det meste) rovdyr som lever av andre smådyr.
Utbredelse
Slekten har en nær kosmopolittisk utbredelse, men ser ut til å mangle i Sør-Amerika.
Berbere (krydderblanding)
Berbere er en sterk krydderblanding som er brukt i det etiopiske og det eritreiske kjøkken.
Ingrediensene kan variere, men en vanlig sammensetning er:
Hem (Larvik)
Hem er et tettsted i Larvik kommune i Vestfold og Telemark fylke. Tettstedet har innbyggere per 1. januar, og ligger rundt 12 kilometer øst for Larvik sentrum.
Stedet
Tettstedet Hem består av grendene Hem, Syrrist og tettbebyggelsen på åsene nord for Hem, det ligger langs fylkesvei 303 vest for Hemskilen naturreservat. Hemskilen er en arm av Sandefjordsfjorden.
Alsion
Alsion er et vitenskap- og kultursenter som ligger i Sønderborg (på Sundeved-siden). Bygget ble innviet av Dronning Margrethe den 30. oktober 2007. Alsion huser Syddansk Universitet, en privat forskerpark, et teater og konsertsal (hjemsted for Sønderjyllands Symfoniorkester), DSBs billetsalg, kiosk og kafé, og er det første bygget i Danmark som har utdannelse, forskning  og kultur samlet under samme tak.
Universitetsavdelingen i Sønderborg har spesialisert seg i utdannelsen av ingeniører og kombinerte utdannelser innen språk og økonomi. Samarbeidet med universitetet i Flensborg og en høy andel av utenlandske studenter gjør miljøet internasjonalt.
Navnet på senteret ble valgt etter navnekonkurranse våren 2005.
Alsion er tegnet av arkitektfirmaet 3XNielsen i Århus og finansiert av blant annet fondet Realdania, Sønderborg Kommune og Fabrikant Mads Clausens Fond. Senteret består av ti sammenhengende, firkantede bygninger som alle har en fasade av glass. Det samlede arealet av bygningen er 28,428 kvadratmeter, og prisen var ca. 600 millioner danske kroner. Innendørs er bygningen utsmykket av dden dansk-islandske kunstneren Olafur Eliasson.
Brahestad økonomiske region
Brahestad økonomiske region (svensk: Brahestads ekonomiska region; finsk: Raahen seutukunta) er en økonomisk region i landskapet Norra Österbotten i Finland. Regionens areal er 2,637 km², og i 2011 var folketallet 34,652. Brahestad økonomiske region består av følgende kommuner:
Léon Tom
Léon Tom (født 25. oktober 1888 i Antwerpen, død ukjent) var en belgisk fekter som deltok i de olympiske leker 1912 i Stockholm, 1920 i Antwerpen, 1924 i Paris og 1928 i Amsterdam i tillegg til at han deltok i Bobsleigh under Vinter-OL 1928 i St. Moritz.
Tom vant en olympisk sølvmedalje i fekting under Sommer-OL 1920 i Antwerpen. Han var med på det belgiske laget i som kom på andreplass, bak Italia, i lagkonkurransen i kårde. Fire år senere, under sommer-OL 1924 i Paris, vant han sin andre olympiske medalje, også denne gang sølv i lagkonkurransen i kårde.
Wuding
Wuding (kinesisk: 武定县; pinyin:  Wǔdìng Xiàn) er et fylke i provinsen Yunnan i Folkerepublikken Kina. Det ligger i det autonome prefektur Chuxiong Yi.
Befolkningen var på 258,280 innbyggere i 1999.
Samferdsel
Kinas riksvei 108 løper gjennom området. Riksveien begynner i Beijing og fører via Taiyuan, Xi'an og Chengdu sør til Kunming i den sørvestlige provinsen Yunnan.
Høykommisjonen for det vestlige Stillehavet
Høykommisjonen for det vestlige Stillehavet var en britisk koloniadministrasjon for områdene som utgjorde de britiske territoriene i det vestlige Stillehavet. Den ivaretok overoppsynet med områder som hadde forskjellig status. Noen var kolonier, andre protektorater.
Høykommisjonen ble opprettet i 1877 for å utøve myndighet over briter som befant seg på øyene i det sørvestlige Stillehavet, men utenfor områder der britene på det tidspunkt formelt hadde kolonier. Bakgrunnen var rivaliserende nasjonale og kommersielle interesser og lovløse tilstander.
Gradvis ble høykommisjonen omvandlet til en koloniadministrasjon, som i 1900 omfattet Salomonøyene, Gilbert og Elliceøyene, Pitcairn, Tonga og Ny-Hebridene. Fra 1877 til 1952 holdt høykommissæren til på Fiji og guvernøren på Fiji var samtidig også høykommissær for det vestlige Stillehavet. De to embetene ble i 1952 skilt, og høykommissariatet flyttet til Honiara på Salomonøyene.
Tuvalu, Salomonøyene, Kiribati og Vanuatu ble selvstendige stater i årene 1978 til 1980, og høykommisjonen virksomhet endte. Høykommisjonens virksomhet opphørte i 1978.
Gammarus laticoxalis
Gammarus laticoxalis er en art i slekten Gammarus innenfor familien Gammaridae, av ordenen Gammaridea - som inngår i gruppen av amfipoder.
Den er ikke funnet i norske farvann eller i nordlige Atlanterhavet.
Blakhammartunnelen
Blakhammartunnelen er en tunnel på riksvei 13 i Vestland. Tunnelen ligger i Eidfjord, er 220 m lang og ble åpnet i 1996.
I 2000 ble tunnelen nevnt som en av mange norske tunneler hvor brennbart PE-materiale var ubeskyttet.
Det er ikke tillatt for gående og syklende å ferdes i Blakhammartunnelen, som må bruke den gamle veien rundt.
Trigonophorus feae
Trigonophorus feae er en bille som hører til gruppen gullbasser (Cetoniinae) i gruppen skarabider (Scarabaeoidea).
The Road Goes Ever On
The Road Goes Ever On er en sangsyklus som har blitt publisert som noter og som et lydopptak. Musikken ble skrevet av Donald Swann og ordene i sangen er hentet fra J.R.R. Tolkiens Midgard-litteratur.
Trigonophorus feae
Utseende
En middelsstor, nokså bred, gulgrønn gullbasse. Begge kjønn har et flatt, T-formet framspring i pannen (slektsnavnet betyr "trekant-bærer"), på sidene av dette med rundede lapper, og også et rundet framspring som går fra bakhodet forover. Kroppen er ganske fint punktert, uten tydelige punktstriper på dekkvingene. Beina er rødlige.
The Road Goes Ever On
Med Tolkien's godkjenning skrev Donald Swann musikken til denne sangsyklusen og mye av musikken ligner engelsk tradisjonell musikk eller folkemusikk. Det eneste unntaket er alviske sanger som var basert på en låt som er skrevet av Tolkien selv og som har noe slektskap til gregoriansk musikk.
Trigonophorus feae
Utbredelse
Arten lever i Thailand og på Taiwan.
Tilia Slovenia Open
Tilia Slovenia Open er en profesjonell tennisturnering for menn som blir spilt på hardcourt. Den er en del av Challenger-touren, og ble opprettet i 2013.
Rodgers og Hammerstein
Rodgers og Hammerstein er fellesnavnet som brukes om musikerpartnere Richard Rodgers (1902–1979) og Oscar Hammerstein II (1895–1960) (på engelsk Rodgers and Hammerstein).
Luiz Gustavo
Luiz Gustavo Dias (født 23. juli 1987) er en brasiliansk fotballspiller som spiller for den saudiarabiske klubben Al-Nassr FC.
Rodgers og Hammerstein
De laget en lang rekke med populære oppsetninger av Broadway-musikaler på 1940- og 1950-tallet, som startet det som er sett på som musikalens «gyldende tid». Rodgers var komponisten av musikken, Hammerstein skrev tekstene og dette samarbeidet resulterte i at fem av deres oppsetninger ble store suksesser; Oklahoma!, Carousel, South Pacific, The King and I og The Sound of Music. Blant de mange utmerkelser som deres oppsetninger (og filmversjoner) høstet var det 34 Tony Awarder, 15 Oscarer, Pulitzerprisen og to Grammy Awarder.
Luiz Gustavo
Gustavo har tidligere spilt for, Corinthians Alagoana, Clube de Reagatas Brasil, , og.
Han har 41 landskamper for Brasil og var med i troppen til VM i fotball 2014 på hjemmebane.
Paul Temple
Paul Temple er en rolleskikkelse skapt av den britiske forfatteren Francis Durbridge. Paul Temple er en berømt forfatter og kriminalekspert som gjerne konsulteres av Scotland Yard når de står fast i en sak. Han arbeider ofte sammen med sin snartenkte og vakre kone Steve, opprinnelig journalist. Temple opptrådte første gang i det britiske kriminalhørespillet Send for Paul Temple fra 1938. Stykket ble overført til film i 1946. Krimkarakteren oppnådde stor popularitet, også i Norge. I Norge debuterte han i 1952 i hørespillserien Paul Temple og Gregory-saken, som ble sendt i NRK Radioteatret. Dette ble radioteatrets første store publikumssuksess.
Paul Temple er hovedkarakter i rundt 30 britiske hørespill, fire filmer, over et dusin romaner og én TV-serie. Historiene ble også populære i Tyskland, som lagde egne hørespillversjoner.
Henry Petersen
Henry Petersen er navnet til flere personer:
Roadwolf
Roadwolf er et østerrisk heavy metal og hardrock-band fra Wiener Neustadt i Østerrike som spilte sitt aller første konsert 6. juni 2011.
Bandet lanserte sitt debutalbum Unchain the Wolf så sent som i november 2020. Debutalbumet etablerte bandets levering av klassisk heavy metal med inspirasjon fra legendariske heavy metal og hardrock-band fra 1970- og 1980-årene som Judas Priest, Saxon, UFO, Dio og Ozzy Osbourne. Siden lanseringen av debutalbumet har Roadwolf opptrådt på anerkjente metalfestivaler som Wacken Open Air i Tyskland og delt scene med bemerkelsesverdige band og artister som Enforcer, Skull Fist, Bullet, Lizzy Borden, Vicious Rumors og Night Demon.
19. mai 2023 vil Roadwolf lansere sitt andre studioalbum med tittelen Midnight Lightning. 17. april 2023 annonserte bandet at de vil lansere sin andre singel fra sitt andre studioalbum. 20. april 2023 lanserte Roadwolf sin andre singel til det kommende studioalbumet Midnight Lightning.
15. mai 2023 annonserte bandet at de vil lansere sin tredje singel med samme navn fra sitt andre studioalbum Midnight Lightning. 16. mai 2023 lanserte Roadwolf sin tredje singel «Midnight Lightning» til det kommende studioalbumet Midnight Lightning.
Roadwolf sitt nåværende plateselskap er Napalm Records.
Blånebbastrild
Blånebbastrild er en fugl i gruppen Spermophaga i familien astrilder. Den forekommer i Angola, Benin, Kamerun, Den sentralafrikanske republikk, Republikken Kongo, Den demokratiske republikken Kongo, Elfenbenskysten, Ekvatorial-Guinea, Gabon, Gambia, Ghana, Guinea, Guinea-Bissau, Liberia, Mali, Nigeria, Senegal, Sierra Leone og Togo.
Haapavesi-Siikalatva økonomiske region
thumb|200px|Haapavesi-Siikalatva økonomiske region Haapavesi-Siikalatva økonomiske region (svensk: Haapavesi-Siikalatva ekonomiska region, finsk: Haapavesi-Siikalatvan seutukunta) er en økonomisk region i landskapet Norra Österbotten i Finland. Regionens areal er 4,163 km², og i 2011 var folketallet 15,029. Haapavesi-Siikalatva økonomiske region består av følgende kommuner:
Blånebbastrild
Underarter
Det er beskrevet tre underarter av blånebbastrild :
1811 i Frankrike
Begivenheter i året 1811 i Frankrike.
Leiv Frodesen
Leiv Frodesen (1900–1985) var en norsk redaktør og oversetter.
Redaktør for Vestlandske Tidende
Leiv Frodesen kjøpte avisen Vestlandske Tidende i Arendal fra Karl W. Olsen i 1936 og ble redaktør. I mai 1940 ble Frodesen den første pressemann i Norge som ble arrestert av tyskerne fordi han hadde offentliggjort kongens 17. mai-tale med et bilde av kong Haakon VII i avisens utgave for 22. mai. Hele opplaget av denne utgaven ble beslaglagt. Den finnes derfor ikke i redaksjonens arkiv.
Oversetter
Frodesen har oversatt en rekke bøker, men i 1956 var han redaktør for eventyrsamlingen, Eventyrbok for de små. Boken samlet eventyr av Peter Christen Asbjørnsen og Jørgen Moe.
Bibliografi over oversettelser:
Githa Michiels
Githa Michiels (født 28. mars 1983) er en belgisk terrengsyklist.
Pia Trulsen
Pia Trulsen (født 9. april 1991) er en norsk curlingspiller, som representerer Stavanger Curlingklubb. Hun er datter av skipen Pål Trulsen, som vant OL-gull under Vinter-OL 2002 i Salt Lake City.
Karriere
Trulsen har deltatt i fire Curling-EM (2011, 2013, 2014 og 2017) og ett Curling-VM (2015).
Hun var på laget som tok gull under VM for mikslag i 2015, sammen med Steffen Walstad, Julie Kjær Molnar og Sander Rølvåg.
Som student på Universitetet i Stavanger deltok Trulsen på Vinteruniversiaden i 2015 i Štrbské Pleso i Slovakia.
Landefred
Landefred (Latin: constitutio pacis, pax instituta eller pax jurata) var i middelalderens rettssystemer betegnelsen på en overenskomst om å gi avkall på retten til å bruke makt for å tvinge gjennom sine egne rettskrav. Det medførte fremfor alt retten til å føre slektsfeider.
Schlegel
Schlegel har flere betydninger, og kan vise til:
Landefred
Overenskomster om landefred dannet det politiske grunnlag for skapelsen av rettsforhold, som ikke ga privat adgang til maktanvendelse. Ofte regulerete de forholdene omkring domstolenes virke, og gjorde det derved mulig å bilegge stridigheter under anvendelse av generelle rettsregler. Overtredelse av den offentlige fred eller trusler om det ble straffet etter straffeloven. På denne måte kunne man beskytte gjenstander eller bygninger (f.eks. kirker, boliger, møller, landbruksredskaper, broer og landeveier) og personer (geistlige, pilegrimer, kjøpmenn og kvinner såvel som bønder, jegere og fiskere).
Isabel May
Isabel May (født 21. november 2000) er en amerikansk skuespillerinne. Hun spilte hovedrollen som Katie Cooper i Netflix-serien Alexa & Katie og hadde en tilbakevendende rolle som Veronica Duncan i CBS-serien Young Sheldon. Hun innehadde den kvinnelige hovedrollen i den uavhengige thrillerfilmen The Smack.
Schlegel
Stedsnavn
Tyskland:
Gammarus stankokaramani
Gammarus stankokaramani er en art i slekten Gammarus innenfor familien Gammaridae, av ordenen Gammaridea - som inngår i gruppen av amfipoder.
Den er ikke funnet i norske farvann eller i nordlige Atlanterhavet.
Glenn Haden
Glenn Haden (født 13. mai 1983) er en newzealandsk terrengsyklist.
Liste over flaggbærere for Haiti under OL
Liste over flaggbærere for Haiti under OL inneholder samtlige idrettsutøvere som har båret Haitis flagg under åpningsseremoniene til sommer- og/eller vinter-OL.
Fakkelprisen
Fakkelprisen er en pris opprettet av Lillehammer Entusiaster
Fakkelprisen deles ut til personer, bedrifter og/eller organisasjoner som har utmerket seg spesielt. Og som har gjennom sitt virke forsterket Lillehammerregionens omdømme. Den har som mål til å inspirere til vekst og utvikling gjennom entusiasme og stolthet for regioenen. Det er opprettet flere juryer for å tildele de forskjellige prisene. Fakkelprisen ble første gang arrangert 18. februar 2012 i Håkonshall på Lillehammer. Utdelingen av prisene foregår under arrangement i Håkons Hall. Den finansieres gjennom bidrag fra det offentlige og private bedrifter.
Priser
Det deles ut priser i disse kategoriene:
Philip Croft
Philip Croft (født 1. november 1999 i Hanzhong) er en kinesiskfødt parafriidrettsutøver fra USA, som konkurrerer i rullestolracing i klassen T53. Han fikk sølv på 400 og 800 meter under Parapanamerikanske leker 2019.
Bakgrunn
Croft ble født i Hanzhong i Kina. Han ble født med teratom (svulst) på ryggmargen, og har derfor ingen følelse i beina. Han ble forlatt av sine kinesiske foreldre to år gammel, og bodde etter dette på ulike barnehjem, mens han gjennomgikk flere operasjoner. På sitt siste barnehjem ble han kjent med sin framtidige stemor og stebror fra familien Croft, disse var på misjonsreise i Kina. To år senere dro de tilbake til Kina og adopterte Philip, og tok ham med tilbake til Spokane i Washington. Han var da 12 år gammel. Han bor der i dag, sammen med sine foreldre Karl og Joni Croft, og sine to søsken, Brittany og Kyle.
Idrettskarriere
Han deltok i USA-mesterskapet i friidrett 2017, og kom der på fjerdeplass på 400 meter og 800 meter, femteplass på 200 meter og 1500 meter og sjuendeplass på 100 meter. Under Junior-VM i parafriidrett 2017 fikk han sølv på 200, 800 og 1500 meter, og bronse på 100 og 400 meter.
Grewe deltok i Parapanamerikanske leker 2019 i Lima i Peru, og fikk der sølv på 400 og 800 meter. I tillegg kom han på fjerdeplass på 5000 meter, sjetteplass på 1500 meter og sjuendeplass på 100 meter.
Bodø Næringsforum
Bodø Næringsforum (BNF) er en interesseorganisasjon for næringslivet i Bodø og Bodøregionen.
Næringsforumet ble stiftet 18. juni 1986, og holder til i Central Atrium i Dronningensgate 18 i Bodø sentrum.
BNFs formål er å være en medlemsorganisasjon med hovedfokus på næringslivets rammebetingelser, som bidrar til samhandling og utvikling. Samt BNF er en pådriver for et konkurransedyktig næringsliv i Bodøregionen.
BNF har talt næringslivets sak og har jobbet med næringspolitikk og rammebetingelser på vegne av våre medlemmer siden 1898, gjennom fusjoner med tidligere foreninger i Bodø.
Gefle Dagblad
Gefle Dagblad er en svensk dagsavis som gis ut i Gävle og Sandviken. Den eies av mediekonsernet Mittmedia, og ble grunnlagt i 1895.
Vulpix og Ninetales
Vulpix (ロコン Rokon) og Ninetales (キュウコン Kyukon) er to fiktive arter fra mediafranchisen Pokémon som er forbundet gjennom evolusjon. Vulpix utvikler seg til Ninetales når den blir utsatt for en Fire Stone (flammestein). Vulpix er av typen flamme.
I Alola-regionen har Vulpix en regional form som er av typen is. Den utvikler seg til Alolan Ninetales når den blir utsatt for en Ice Stone (isstein).
Ninetales har en regional form som er av typene Ice og Fairy.
Yongren
Yongren (kinesisk: 永仁县; pinyin:  Yǒngrén Xiàn) er et fylke i provinsen Yunnan i Folkerepublikken Kina. Det ligger i det autonome prefektur Chuxiong Yi.
Befolkningen var på 102,419 innbyggere i 1999.
Samferdsel
Kinas riksvei 108 løper gjennom området. Riksveien begynner i Beijing og fører via Taiyuan, Xi'an og Chengdu sør til Kunming i den sørvestlige provinsen Yunnan.
Hennadij Bilodid
Hennadij Hryhorovytsj Bilodid (ukrainsk: Геннадій Григорович Білодід; født 22. juli 1977) er en ukrainsk judoka som konkurrerer i klasse 73 kilo. Han representerte Ukraina under Sommer-OL 2008, der han ble slått ut i omkamp.
Mysutjernene naturreservat
Mysutjernene naturreservat er et naturreservat i Kongsberg kommune og dekker et areal på 95 dekar. Naturreservatet ble opprettet 24. april 1992. Reservatet består av Vesle Mysutjern, Midtre Mysutjern og Store Mysutjern. Reservatet ligger ca. 12,5 kilometer sør for Kongsberg sentrum, i retning fjelltoppen Styggemann.
Formålet med fredningen er å bevare en sjelden type vann som bare finnes på kalkrik grunn og karakteriseres av de rike forekomstene av kransalger.
Mysutjernene er sjøer med høyt innhold av kalk som gir høy pH (over 8.0). Det er den kalkrike berggrunnen som er grunnlaget for at slike vann utvikler seg. Kalkfjellet påvirker også vegetasjonen og gir grunnlag for kalkfuruskoger og en rik blomsterflora. Vegetasjonen i disse vannene domineres av kransalger av slekten chara, og de kalles derfor chara-sjøer. Fargen er spesiell, med blågrønne vannmasser i kontrast mot en gulgrå kalkbunn. Vannet er spesielt klart og det medfører at kransalgene i Store Mysutjern vokser helt ned til ni meters dyp.
Yuanmou
Yuanmou (kinesisk: 元谋县; pinyin:  Yuánmóu Xiàn) er et fylke i provinsen Yunnan i Folkerepublikken Kina. Det ligger i det autonome prefektur Chuxiong Yi.
Befolkningen var på 199,451 innbyggere i 1999.
Kulturminner
Fylket er kjent for funnstedet for tenner tilhørende det såkalte Yuanmoumennesket. Funnstedet ble i 1982 satt på Kinas liste over verneverdige kulturminner.
Administrative enheter
Storkommuner: Kommuner:
Jernbane
Chengdu-Kunming-jernbanen løper gjennom området.
Uleåborg økonomiske region
Uleåborg økonomiske region (svensk: Uleåborgs ekonomiska region; finsk: Oulun seutukunta) er en økonomisk region i landskapet Norra Österbotten i Finland. Regionens areal er 4,781 km², og i 2011 var folketallet 229,684. Uleåborg økonomiske region består av følgende kommuner:
Yuanmou
Vei
Kinas riksvei 108 løper gjennom området. Riksveien begynner i Beijing og fører via Taiyuan, Xi'an og Chengdu sør til Kunming i den sørvestlige provinsen Yunnan.
Fluen (2007)
Fluen er en kort norsk animasjonsfilm fra 2007. Den bygger på Knut Hamsuns novelle En ganske almindelig Flue av middels Størrelse og handler om en forfatter som havner i et avhengighetsforhold til en liten flue som forstyrrer ham i arbeidet.
Frankie Boyle
Francis Martin Patrick «Frankie» Boyle (født 16. august 1972) er en skotsk komiker og forfatter fra Glasgow, kjent for sin pessimistiske og hemningsløse humor. Han var et fast medlem av BBC-serien Mock the Week i syv sesonger, og programleder Dara Ó Briain omtalte ham som showets «mørke hjerte». Boyle har også vært aktiv i flere andre program, inkludert Have I Got News For You (originalen Nytt på Nytt er modellert over), 8 Out of 10 Cats (originalen 9 av 10 nordmenn er basert på) og Never Mind the Buzzcocks, den sistnevnte som vikarierende vert og også som vikarierende lagkaptein i det eneste programmet Phil Jupitus ikke var på.
Boyle forlot Mock The Week i 2009 og snakket om å legge opp som komiker innen han ble 40. Han har senere skiftet mening om dette, men har også uttalt at Have I got News for You «er alt som er galt med samfunnet i dag».
Frankie Boyle har hatt en rekke kontroversielle kommentarer:
Stilen til Boyle er uansett pessimistisk og kontroversiell generelt. Han har ofte kommentarer om at verden går under av miljøskader eller at Kina tar over verden og setter resten av befolkningen i konsentrasjonsleire. Han har også gjort en rekke Michael Jackson-vitser som fikk oppmerksomhet. Frankie Boyle var på Latter scene fra 11. til 15. april 2012 sammen med komikerne Ed Byrne og Craig Campbell.
Anna Tronds
Anna Tronds også kalt Skottefruen og i senere tid Anne Rustung (– død etter 1607) var en dansk-norsk adelsdame, som i en periode i siste halvdel av 1500-tallet, hadde en affære med James Hepburn, 4. jarl av Bothwell.
Anna var eldste datter av admiral og lensherre Christoffer Trondsen og hustru Karen Skankes syv døtre. Hun vokste opp i Danmark, hvor faren var blitt utnevnt til admiral under kong Christian III. Omkring 1560 ble hun her kjent med jarlen av Bothwell som var kommet som gesandt til Danmark. Han tok henne med seg til Nederlandene – etter hennes eget sigende, mot ekteskapsløfte, men han forlot henne snart igjen. Hun reiste til Skottland for senest i 1565 å vende hjem til familien som etter farens død var flyttet tilbake til Norge.
I 1567 gjenså hun i Bergen den troløse jarl, som i mellomtiden hadde vært gift med Maria Stuart, og som hadde flyktet til Norge etter den skotske dronnings abdisering. Anna stevnet jarlen for retten, og mottok som kompensasjon et lite skip som tilhørte jarlen, samt lovnad på en årlig pengesum – som hun aldri mottok. Bothwell ble sendt til Danmark, og endte sine dager som statsfange på Dragsholm slott på Sjælland.
I 1594 oppholdt Anna seg i Smaalenene (daværende navn på Østfold) i det sydøstlige Norge, og i 1607 overdro hun ved et makeskifte på Arreskov, slektsgården Sem i Kvinnherad til søsteren Else, gift med Anders Mowat.
Martín Palmeri
Martín Palmeri (født 19. juli 1965 i Buenos Aires) er en argentinsk komponist, pianist, kor- og orkesterdirigent. Han har studert komposisjon, kor- og orkesterledelse, sang og klaver i Argentina og Italia.
Musikerkarriere
Han har skrevet operaer, kor- og orkesterverk. Flere av disse har en form og harmonikk som er inspirert av Tango nuevo, tangoformen som utviklet seg fra 1950-årene, da Astor Piazzolla innførte nye instrumenter og melodistrukturer med inspirasjon fra andre musikksjangre, som jazz og klezmer-musikk, i de tradisjonelle tangoorkestrene.
Palmeri har dirigert flere kor, blant annet koret ved Det juridiske fakultet, Universitetet i Buenos Aires, som også har urfremført enkelte av hans verk. I tillegg har han dirigert Polifonico Città Coro di Vicente López, Vocal Sospir, il Colegio Esclavas del Sagrado Corazón de Jesús de Belgrano, la Escuela Argentina Modelo, la Scuola di Musica di Buenos Aires, Vocal del Quartier (Paraná).
Mobiltelefoni i Norge
Mobiltelefoni i Norge støtter hele frekvensbåndet med alle operatørers frekvensblokker i 900-båndet, og kan derfor i utgangspunktet brukes i kundeforhold hos alle tilbyderne. Derimot låser ofte selgerne telefonen til en operatør. Det er SIM-kortet som sørger for at man hele tiden er tilknyttet nettet til bare et mobilselskap, slik at dette selskapet kan fakturere tjenestene. Mobiltelefoner som støtter to, tre eller fire ulike frekvensområder kalles dual-band-, tri-band- eller quad-band- telefoner, og kan svitsjes over i et annet bånd manuelt eller automatisk, for eksempel når man er i utlandet.
Martín Palmeri
Musikerkarriere
Han blir ofte invitert til selv å dirigere eller spille klaverpartiene i sine verk, når de oppføres rundt i verden. Hans mest kjente verk, Misa a Buenos Aires (Misatango), var utgangspunkt for workshops ved korfestivalen Europa Cantat i Utrecht (2009), og i Wiener Konzerthaus i Wien har tre Misatango-festivaler vært gjennomført i 2017 og 2018. Under festivalene arrangeres det både workshops for musikere og dirigenter – og konserter, der flere kor samarbeider om å fremføre Misatango, sammen med strykeorkester og tangogrupper.
I 2013 ble Misatango fremført i Roma av Kölner Domchor og Roma Sinfonietta, på en konsert til ære for pave Frans, i kirken Basilica San Ignacio de Loyola.
Mobiltelefoni i Norge
Mobiltelefoni avhenger av at det er mobildekning i det området man befinner seg i, og vil avhenge av gunstig avstand til nærmeste basestasjon samt fravær av fysiske hindre. Mobiltelefoni kan også brukes via kommunikasjonssatellitt.
Normalt vil en mobilsamtale i Norge hovedsakelig gå via fiberkabel i bakken. Dersom mobiltelefoni brukes til å forbinde maskiner med hverandre, snakker vi om maskin-til-maskin-kommunikasjon.
Mobiltelefoner har eksistert siden midten av 1950-tallet, og det første mobiltelefonnettet i Norge ble opprettet i 1966. Det var likevel ikke før GSM-nettet kom i 1993 at mobile telefonapparater begynte å få en overkommelig pris og størrelse for de fleste. I tidsperioden før GSM ble tatt i bruk var NMT 450 og etterhvert NMT 900 de dominerende telefonsystemene for mobile telefoner. Telefonene var store og dyre, og de ble fastmontert i bil. Ordet «mobil» er opprinnelig latinsk og betyr «bevegelig», og mobiltelefonen kalles mobil fordi den kan tas med nesten overalt.
Martín Palmeri
Musikerkarriere
Sommeren juni 2019 var det verdenspremière på fire messesatser, Kyrie, Sanctus, Benedictus og Agnus Dei, i Carnegie Hall, New York. Sammen med satsene Gloria (2015) og Credo (2017) skal disse utgjøre verket Gran Misatango. (norsk: Den store Misatango/tangomessen).
Mobiltelefoni i Norge
Teknisk utvikling
Mobiltelefoner sender signaler til nærliggende basestasjoner, som er tilknyttet det øvrige telefonnettet ved hjelp av optisk fiberkabel – eller i sjeldnere tilfeller via radiolink som bruker mikrobølger. Når mobiltelefonapparatet forlater en basestasjons dekningsområde overfører telefonsentralens datamaskin telefonen til neste basestasjon.
Mobiltelefonene brukte opprinnelig frekvensmodulering (FM), men for tiden benyttes forskjellige digitale modulasjoner. Mobiltelefoni skjer i dag ved overføring av digitale informasjonspakker, som skilles fra hverandre i nettet ved enten å sendes i kodet (CDMA) eller i tidsdelt (TDMA) kanalaksess.
Martín Palmeri
Misatango
Misa a Buenos Aires, bedre kjent som Misatango eller Misa Tango er et verk for mezzosopran, blandet kor (SATB), bandoneon, piano og strykeorkester. Tangosekstetten «faux pas» fra Niedersachsen har dessuten en versjon for fire solosangere og instrumental tangokvintett på sitt program.
Messen er bygd opp med de vanlige messeleddene «Kyrie», «Gloria», «Credo», «Sanctus», «Benedictus» og «Agnus Dei». Teksten er på latin. Musikken er blant annet inspirert av Astor Piazzollas tangokomposisjoner. I en litt uhøytidelig omtale står det at også Johann Sebastian Bachs messer og Ludwig van Beethovens Missa solemnis har vært gudfedre for messen. «I passasjer høres det ut som om Johann Sebastian og Ludwig har sluttet seg til Buena Vista Social Club».
Messen, som varer rundt 40 minutter, ble urfremført av Cubas nasjonale symfoniorkester, Orquesta Sinfónica Nacional de Cuba, i 1996.
Mobiltelefoni i Norge
Teknisk utvikling
Den manuelle VHF mobiltelefontjenesten, OLT, Offentlig Landmobil Telefoni, kom til Norge i 1966. Den første standarden for automatisk mobiltelefon var det felles nordiske systemet NMT 450 (dvs i 450 MHz båndet) som kom i 1981. Tjenesten NMT 900 kom i 1986. Fra midten av 1990-årene ble det vanlig i Europa å sende over 900 MHz, dvs høyere i UHF-båndet. Høyere frekvenser gir større overføringskapasitet, men kortere rekkevidde.
Mobiltelefoni på 1980-tallet
Apparatenes vekt er blitt kraftig redusert ettersom batterienes omfang er blitt ekstremt redusert. På begynnelsen av 1980-tallet utgjorde batteripakkene til mobiltelefonene 10–20 kg, og de fleste mobiltelefonene var derfor stort sett brukt i kjøretøyer eller fartøyer.
På denne tiden eksisterte det kun manuell oppsetting av telefonsamtaler. Samtalene gikk på åpent radiosamband. De fleste mobiltelefonabonnenter var offentlige tjenestemenn, drosjesjåfører, journalister og leger. For å ringe måtte mobiltelefonabonnenten kalle opp den lokale telefonsentralen som så satte opp telefonsamtalen, på en tilsvarende måte som dagens VHF-samtaler på kystradiostasjoner. Inngående samtaler ble ekspedert til den lokale sentralen som foretok oppkall ved hjelp av radioutsending av mobiltelefonabonentens femsifrede telefonnummer som et sammenhengende tonesignal, slik at mottakerapparatet ringte.
Det første automatiske systemet, NMT 450, ble en umiddelbar suksess. Selv de mest optimistiske prognosene ble sprengt etter kort tid. Spesielt i sentrale strøk var nettet overbelastet og det var vanskelig å få samtaler gjennom. I 1985 var trafikken på 450-nettet i Oslo-området i gjennomsnitt 22 000 samtaler daglig. NMT 900 var i en prosjekteringsfase og man så for seg at en tredobling av kapasiteten i nettet var nødvendig for å dekke behovet. De første delene av NMT 900 systemet ble operative i Oslo-området 2. halvår 1986 og i løpet av 1987 var også Bergen, Trondheim, Stavanger og Haugesund samt hovedveiene mellom disse byene dekket av NMT 900.
I 1991 ble det norske selskapet NetCom GSM tildelt mobil konsesjon i Norge, og NetCom og Telenor begynte året etter utbygging av GSM 900 mobilnett i Norge. Dette innledet æraen med digital mobiltelefoni.
Digital mobiltelefoni
Da tredje generasjons mobiltelefoni (UMTS) ble utbygd fra omkring 2001, ble det også mulig å overføre større mengder data via mobiltelefon. UMTS, eller såkalt 3G, har hastigheter opp til 384 kbps (datakapasitet), mens såkalt turbo-3G (HSDPA) har hastigheter i dag på 2 000-4 000 kbps, men som teoretisk vil kunne nå 14.400 kbps. Både NetCom og Telenor lanserte HSDPA i Norge høsten 2007.
I Norge bygger selskapet Nordisk Mobiltelefon Norge AS for tiden ut Ice CDMA 2 000 mobilnett i 450 MHz-båndet med meget god rekkevidde og båndbredde omkring 2 000 kbps, men tilbyr inntil videre (2008) kun datatrafikk, og ikke taletelefoni.
Etterhvert har telefonapparatene blitt mer avanserte og utstyrt med digitalkamera. Telefonene kan nå brukes til å sende digitale bilder, lyd og video (MMS) og de fleste telefoner har støtte for spill som gjør telefonen til en mobil underholdningsenhet. Mobiltelefonen har tradisjonelt vært et symbol på en person som følger med i tiden og som har et behov for å være tilgjengelig, men er i dag allemannseie og er mer brukt enn fasttelefonen.
Markedene for mobiltelefoni er grundig regulert i Europa, i Norge gjennom Nasjonal kommunikasjonsmyndighet. Siden nettverkene er svært kostbare å bygge ut har myndighetene stimulert konkurransen gjennom å pålegge de(n) dominerende netteier(ne) å slippe til konkurrenter i mobilnettet, enten gjennom videresalg av netteiers tjenester, gjennom egen tjenesteutvikling og eget utstyr utplassert i dette nettet (MVNO), eller gjennom adgang til å sende egen trafikk i netteiers nett (roaming). Både pris og vilkår for å sende samtalen ut av et nett (originering) og pris og vilkår for å motta samtalen til et nett (terminering) kan være regulert. Ekomloven med tilhørende forskrifter regulerer telefoni i Norge.
Bruk av mobiltelefon i bil
I Norge er det forbudt etter forskrift om bruk av mobiltelefon i bil å bruke håndholdt mobiltelefon under kjøring. Mobiltelefonen skal være fastmontert. Overtredelse av regelen gir pr. desember 2008 en bot på 1300 kroner. Følgende er fastsatt av Samferdselsdepartementet 17. desember 1999 med hjemmel i vegtrafikkloven av 18. juni 1965 nr. 4 § 23 b: «Fører av motorvogn må ikke bruke mobiltelefon under kjøringen, med mindre mobiltelefonen under bruken er plassert i eller på en holder som er forsvarlig fastmontert i motorvognen. Holder skal være montert i umiddelbar nærhet av rattet og så nært førers ordinære synsfelt under kjøring som praktisk mulig, med mindre holderen er en integrert del av kjøretøyets originalinnredning.»
Mauro Gambetti
Mauro Gambetti (født 27 oktober 1965 i Castel San Pietro Terme nær Bologna i Emilia-Romagna i Italia) er en italiensk kardinal og erkebiskop. Han ble den 20. februar 2021 erkeprest av San Pietro in Vaticano, generalvikar for Vatikanstaten og leder av Fabbrica di San Pietro.
Ziegleria
Ziegleria er en slekt av glansvinger som tilhører underfamilien stjertvinger (Theclinae).
Mauro Gambetti
Bakgrunn
Mauro Gambetti er sønn av Ermenegildo Gambetti og Maria Teresa Ceroni. I 1992 avla han eksamen i maskinteknikk ved universitetet i Bologna. Samm4 år ble han konventualfransiskanerne og avla sine evige løfter i 1998. Gambetti studer6e teologi i Assisi og Firenze.
Ziegleria
Utseende
Middelsstore, forholdsvis spinkle stjertvinger med to stjerter på bakvingen, den bakerste av disse er lengre enn den forreste. Oversiden er brun til svartbrun med et felt av metallisk blå skjell på bakvingen, gjerne også med en liten, oransje flekk. Undersiden er brunlig med en mørk tverrstripe og en oransje og svart flekk ved bakhjørnet, noen ganger også med et oransje siksak-bånd på bakvingen.
Utbredelse
Disse artene lever i Mellom- og Sør-Amerika, fra Mexico i nord til det sørlige Brasil i sør, med flest arter i Mellom-Amerika.
Mauro Gambetti
Prest
Han ble presteviet den 8. januar 2000. Fra 2013 till 2020 var han generalkustos for Sacro Convento i Assisi.
Biskop
I oktober 2020 ble Gambetti utnevnt til titulærerkebiskop av Thisiduo; han ble bispeviet den 22. november samme år av kardinal Agostino Vallini i Sankt Frans basilika i Assisi. Kardinal Vallini ble assistert av erkebiskop Domenico Sorrentino og biskop Giovanni Mosciatti.
Kardinal
Den 28. november 2020 kreerte pave Frans Gambetti til kardinaldiakon med Santissimo Nome di Maria al Foro Traiano som diakoni.
Episkopalgenealogi
Hans episkopalgenealogi er:
Sten Sture den eldre
Sten Gustavsson Sture den eldre (født ca. 1440, død 14. desember 1503 i Jönköping) var en svensk statsmann. Han var riksforstander 1470–1497 og 1501–1503, ridder, og høvedsmann over Stockholm. Han var gift med Ingeborg Åkesdotter (Tott).
Bakgrunn
Sten Sture var sønn av Birgitta Stensdotter, kong Karl Knutssons halvsøster, og Gustav Anundsson Sture, riksråd og hövitsman på Kalmar slott. Sllerede i 1444, da Sten var fire år, døde hans far Gustav. Moren giftet seg på nytt, med riksråden Gustav Karlsson og Sten Sture ble oppfostret formodentlig i deres hjem, dels på Kalmar slott, der stefaren en tid var hövitsman og dels på Ekholmens gård i Uppland.